เคยมาร้านนี้เมืื่อนานมาแล้วครับ จริงๆเขาก็เปิดให้บริการตามเวลามาตราฐานนั้นแหล่ะครับ แต่ผมเองระยะหลังไม่เคยแวะมาเลยเนื่องจากเลิกงานดึก จึงไม่ทันเวลาก่อนครัวปิดเลย คือ ถ้าก่อน2ทุ่มเนี้ยยังรับแขกอยู่ แต่ถ้าเลยไปสัก5-10นาที แขกที่เข้าไปใหม่เขาจะบอกว่าครัวปิดแล้ว ทั้งๆทีครัวปิด2ทุ่มครึง (โดนมาก่อน) แต่ผมก็เข้าใจนะ ไม่ว่ากัน ทำร้านอาหารเนี้ยมันก็งานหนักตอนเก็บล้างเนี้ยแหล่ะ เหอๆ

ว่ากันถึงเรื่องอาหาร วันนี้สั่งมา3เมนูนะครับ จานแรกสั่งเบาๆเป็นหอยนางรมสด เรียกน้ำย่อย หอยถูกเสริ์ฟมาแบบทั้งเปลือก (ส่วนใหญ่ ร้านทั่วไปมักจะแกะ โปะน้ำแข็งมาแล้ว) จริงๆก็ไม่ใช่ปัญหาหรอกนะครับ ผมกับชอบที่เขาเสริ์ฟแบบไม่แกะมามากกว่า เพราะ? เพราะว่าอย่างน้อย ผมรู้สึกว่าหอยไม่ได้ถูกแช่อะไรมาก่อนเพื่อทำให้ตัวพองใหญ่ และขาวขึ้น อันนี้เป็นความเชื่อส่วนตัวของผมเองที่เคยได้ยินมาว่าร้านค้าขายหอยนางรมที่เขาแกะๆกันแล้วเอามาแช่น้ำขายเป็นถุงๆ เขาแช่อะไรมาก่อนถึงผู้บริโภคนะ เท็จจริงประการใด ผมไม่ทราบ แต่ค่อนข้างเชื่อในสิ่งนี้ เอาล่ะเขาเรื่อง ...หอยค่อนข้างตัวเล็กนะครับ แต่สดดี ที่สำคัญกินแล้วสบายใจไม่วิตกจริต น้ำจิ้ม...เอ่อ...เปรี้ยว เปรี้ยวโครตๆ น้ำจิ้มไม่ผ่านอ่ะครับ รสโดดเกิ๊น 

จานที่2เป็นหลนไข่ปูครับ โอ้...จานนี้หน้าตาดูดีมาก ไข่ปูมาเป็นก้อนๆ รสชาติอร่อยครับ หวานนำไปนิดแต่ให้อภัยได้ เพราะเนื้อๆเน้นๆทั้งนั้น หวานมันเข้มข้นกะทิ จานนี้อร่อยๆ แนะนำเบย 

จานที่3เป็นปลากะพงทอดราดน้ำปลา ตัวไม่ใหญ่มาก แต่ถ้าใหญ้กว่านี้ผมคงกินไม่หมดเป็นแน่ ทอดมาได้ดฝกรอบดี เข้มข้นน้ำปลา รสชาติเค็มนิดๆ ปลาสดดี กินกับน้ำจิ้มมะม่วง ซึ่ง....น้ำจิ้ม ไม่ค่อยอร่อยอีกเช่นกัน เลยกินแบบไม่จิ้มแทน เหอๆ พบว่าอร่อยกว่าจิ้มน้ำจิ้มอ่ะ

สรุปว่า ปลาราคา380บาท เป็นราคามาตราฐานของเมนูนี้ อร่อยแต่ราคาแรงไปเพราะตัวมันไม่ใหญ่มากนะ หลนไข่ปูจานนี้ราคา150 คุ้มค่าคุ้มราคา รสชาติอร่อยจุงเบย หอยนางรมสด120บาท ตัวเล็กราคาแรง น้ำจิ้มซีฟู้ดเปรี้ยวเกิ๊น แต่ให้อภัย เพราะกินแล้วสบายใจ รวมๆก็คือ ผ่าน! เป็นไปตามมาตราฐานครับ